BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U ISTOČNOM SARAJEVU                                                                                          
Broj predmeta: 61 0 Ip 016302 24 Ip
Istočno Sarajevo, 13.07.2026. godine

	
[bookmark: _GoBack]	Okružni privredni sud u Istočnom Sarajevu, sudija Lila Mioković, u izvršnom postupku tražioca izvršenja MF banka a.d. Banja Luka, Aleja Svetog Save broj 61, Banja Luka, zastupana po predsjedniku Uprave, protiv izvršenika “Jadraprom” d.o.o. Pale, ulica Mladena Todorovića broj 12, Pale, zastupan po zakonskom zastupniku-direktoru P.Nj, radi naplate novčanih potraživanja, v.s. 967.660,44 KM, donio je dana 13.07.2026. godine sljedeći:

Z A K L J U Č A K
- o prodaji nepokretnosti izvršenika -

I

Utvrđuje se na osnovu procjene sudskog vještaka građevinsko-ahitektonske struke Šojić Dragana da tržišna vrijednosti nepokretnosti upisanih u Izvod iz knjige uloženih ugovora o prodaji poslovnih zgrada, poslovnih prostorija i garaža broj: 1800/6 k.o. Pale, k.č. broj 2765/38 upisana u PL broj 4019, u naravi Poslovni prostor u privredi ukupne površine 277m² u ul. Mladena Todorovića bb, Pale, ulaz: 1, sprat: prizemlje, poslovni prostor broj: 2, a sada sve upisano u LN 2597 k.o. Pale Grad poseban dio zgrade 2, poduložak 3, P-277m2, sve u vlasništvu i posjedu „Jadraprom“ d.o.o. Pale, sa 1/1 dijela:

iznosi  600.503,00 KM.

II

	Određuje se drugo ročište za prodaju nekretnina izvršenika:

za dan PETAK 07.08.2026. godine u 11:00 sati.

Ročište za prodaju nekretnina će se održati u zgradi Okružnog privrednog suda u Istočnom Sarajevu, ulica Vojvode Radomira Putnika bb, sudnica broj 11, putem usmenog i javnog nadmetanja.

III
		
	Na nekretninama navedenim u ovom zaključku su uspisane služnosti i/ili stvarni tereti u korist MF banke a.d. Banja Luka, Garantni Fond Republike Srpske a.d. Banja Luka, Ministarstvo Finasija, Poreska uprava, Područni centar Istočno Sarajevo, Leburić Komerc d.o.o. Prnjavor, Adria d.o.o. Višegrad, Klas d.d. Sarajevo.

IV

	
Na drugom ročištu za javno nadmetanje nekretnine se ne mogu prodati, ispod jedne trećine (1/3) utvrđene vrijednosti.

V

	U javnom nadmetanju kao kupci mogu učestvovati samo lica koja su prethodno dala obezbjeđenje u iznosu od 1/10 utvrđene vrijednosti nekretnine, ali ne više od 10.000,00 KM, uz napomenu da tražilac izvršenja na čiji prijedlog je određeno izvršenje i nosioci prava upisanih u zemljišnoj knjizi koja prestaju prodajom nekretnine nisu dužni položiti obezbjeđenje, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nekretnine, taj iznos mogao namiriti iz kupovne cijene.

	Iznos obezbjeđenja se uplaćuje na žiro račun – Jedinstveni račun trezora- Depozitni račun Okružnih privrednih sudova broj 562-099-8130146092 na sljedeći način:
Prvo se unosi naziv uplatioca: Stranka mora da piše naziv firme koja je u postupku, a ne ime i prezime uplatioca;
Svrha uplate: Broj predmeta po kojem se vrši uplata (stranka mora pisati puni broj predmeta za koji vrši uplatu)
Identifikacioni broj: JIB broj preduzeća koji vrši uplatu
Vrsta prihoda: 223171
Šifra opštine: 085
Budžetska organizacija 1088001
Poziv na broj predmeta po kojem se vrši uplata
Porezni period-datum uplate

	Dokaz o uplaćenom obezbjeđenju (jedan primjerak uplatnice) mora biti dostavljen sudu najkasnije prije početka ročišta za prodaju.

	Ponuđačima čija ponuda nije prihvaćena, izuzev za tri najbolja ponuđača, vratiće se obezbjeđenje odmah nakon zaključenja javnog nadmetanja.

VI
		
	Ponuđač sa najvišom ponudom dužan je položiti cijenu umanjenu za položeno obezbjeđenje u roku od trideset (30) dana od dana prodaje, bez obzira na to da li se cijena isplaćuje odjednom ili u ratama. 

VII

	Ukoliko ponuđač s najvišom ponudom ne uplati prodajnu cijenu u predviđenom roku, sud će zaključkom proglasiti prodaju tom ponuđaču nevažećom i novim zaključkom odrediti da je nekretnina prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

	U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da drugo ročište nije uspjelo i zakazati novo ročište koje treba da se održi u skladu sa odredbama članova od 84. do 90. Zakona o izvršnom postupku.

VIII

	Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. 

	Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nekretnine. Ova pravila se shodno primjenjuju i u slučaju odustanka trećeg ponuđača.

IX

	 Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nepokretnosti. Ova pravila se shodno primjenjuju i u slučaju odustanka trećeg ponuđača.
 	
Troškovi održavanja narednog ročišta pokrivaju se srazmjerno iz obezbjeđenja ponuđača kojima je nepokretnost prodata a koji prodajnu cijenu nisu uplatili u određenom roku.

Preostali iznos će se vratiti davaocu obezbjeđenja.
	

X

	Kada je sudu uplaćena ukupna cijena imovine, položeno obezbjeđenje preostalih ponuđača vraća se u roku od tri (3) dana nakon uplate cijene sudu.

	Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

XI
		
	Kupac snosi troškove poreza i taksi u vezi sa prodajom.

	Ovaj zaključak će se objaviti na Oglasnoj tabli suda, a stranke su ovlaštene zaključak o svom trošku objaviti i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nekretnina. 

	Zaključak o prodaji dostavlja se strankama, licima koja imaju prvenstveno pravo namirenja ili pravo namirenja istog ranga kao i tražilac izvršenja, licima koja imaju upisano ili zakonsko pravo preče kupovine i nadležnom organu Poreske uprave.

								                          SUDIJA

										Lila Mioković
 

POUKA O PRAVNOM LIJEK: Protiv ovog zaključka nije dozvoljen pravni lijek. 

